**СИСТЕМА за определяне на резултатите при провеждането на конкурс за длъжността „началник на регионално управление на образованието“, Регионално управление на образованието – Видин**

Комисията одобри три различни варианта на тест. Всеки тест включва 40 затворени въпроса. Всеки въпрос има само един верен отговор, който носи 0,125 точки. Максималният резултат точки от теста е 5,00 точки. Минималният резултат, при който кандидатът ще се счита за успешно издържал теста е 3,50 точки за 28 верни отговора. Буквеното означение на избрания отговор се загражда с кръг, със син химикал. Не се допуска нанасянето на каквито и да е поправки, дописване или изтриване в условията и отговорите, както и маркиране на повече от един отговор. В тези случаи се счита, че на съответния въпрос е даден грешен отговор. В случай че е маркиран повече от един отговор се счита, че на въпроса е отговорено невярно.

Времето за решаване на теста е 60 минути.

Интервюто е с по-голяма относителна тежест, поради коеторезултатите от теста ще се умножат с коефициент 4, а резултатите от интервюто ще се умножат с коефициент 5.

Минималният резултат, при който кандидатът ще се счита за успешно издържал интервюто, е 4,00 точки.

Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю - Приложение № 6 към чл. 42, ал. 4 от Наредбата за провеждане на конкурсите и подбора при мобилност на държавни служители.

Общият резултат, вписан във Формуляра за преценка на кандидати от интервю на всеки член на комисията, е средноаритметична величина от оценките по отделните компетентности по 5-степенна скала.

Общият резултат от интервюто на всеки кандидат е средноаритметична величина от оценката на членовете на конкурсната комисия по 5-степенна скала. При изчисленията резултатът се закръглява с два знака след десетичната запетая.

При постигнат на интервюто резултат под минималния 4,00 кандидатът не сформира окончателен резултат и не се класира.

Окончателният резултат на кандидата е сбор от резултатите, получени на теста и на интервюто, умножени съответно с коефициенти 4 и 5, определени от комисията.